**Վերապատրաստվող ուսուցչի**

հետազոտական աշխատանք

**Հետազոտության թեմա**՝

**Ուսուցչի կողմից հանրակրթական առարկայական չափորոշիչներով ամրագրված գիտելիքների,կարողությունների և հմտությունների առնվազն նվազագույն պահանջների յուրացման ապահովումը սովորողների կողմից ուսումնական առարկայի շրջանակում**

**Ուսուցիչ**՝ **Նազար Հովսեփյան**

 **Առարկա՝Շախմատ**

**Վերապատրաստող կազմակերպություն**՝ **Հայաստանի շախմատի ակադեմիա <<Ք. Աշտարակ Սմբատ Շահազիզի անվան Հ2 հիմն. Դպրոց >>**

**Հետազոտական աշխատանքի ղեկավար՝ Վահան Սարգսյան**

**Բովանդակություն**

 Թեմայի վերլուծություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 3

Հետազոտության նպատակը․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 6

Հետազոտական հարցեր ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 6

 Հետազետության մեթոդ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․6

 Փորձնական հետազոտություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․7

**Թեմայի վերլուծություն**

**«Շախմատ» առարկայի կրթական նշանակությունը**

«Շախմատ» առարկայի ուսումնասիրումը տարրական դպրոցում ունի կրթական մեծ ներուժ, որը պայմանավորված է հետևյալ առանձնահատկություններով.

-Շախմատը նպաստում Է սովորողների տրամաբանական մտածողության զարգացմանը։

-Շախմատը զարգացնում և կատարելագործում է սովորողի երևակայությունը, վերլուծական կարողությունները, դրանով իսկ նպաստելով ուսումնական մյուս առարկաների ուսումնասիրմանը։

 -Շախմատում դրսևորվում է նպատակին հասնելու համար հետևողական և քրտնաջան աշխատանքի անհրաժեշտությունը, որը նպաստում է աշակերտի հոգևոր աշխարհի ձևավորմանը:

 -Սպորտի տեսանկյունից շախմատը զարգացնում է աշակերտի կամային որակները, մինչև վերջ պայքարելու, օբյեկտիվ լինելու, ճիշտ գնահատելու, ինչպես նաև արժանապատիվ պարտվելու կարողություններ:

Շախմատը նպաստում է նաև աշակերտի ինքնադրսևորմանը, բարդ 4 իրավիճակներում կողմնորոշվելու կարողությունների ձևավորմանը:

-Շախմատը, պարունակելով գիտության, արվեստի և սպորտի տարրեր, աշակերտի մեջ զարգացնում է ինքնուրույն աշխատանքի միջոցով հաջողությունների հասնելու կարողություններ:

**«Շախմատ» առարկայի ուսումնական նպատակները**

 -ձևավորել և զարգացնել աշակերտի մտավոր կարողությունները,

-զարգացնել աշակերտի ուշադրությունը, երևակայությունը, կամքի ուժը, աշխատասիրությունը, նպատակասլացությունը, համբերությունը,

-զարգացնել աշակերտի հիշողությունը,

-յուրաքանչյուր աշակերտի համար հասանելիության ապահովում,

-առարկայի ուսուցմանը սովորողների ակտիվ մասնակցություն,

**ՍՈՎՈՐՈՂՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐ**

Գիտելիքներ, կարողություններ, հմտություններ

1․Ա խումբ նվազագույն մակարդ

2․Բ խումբ Միջին մակարդակ (ավելանում են Ա խմբի պահանջներին)

 3․Գ խումբ Բարձր մակարդակ (ավելանում են Ա ե Բ խմբերի պահանջներին)

 Ա մակարդակ

1․1 Իմանա շախմատի խաղատախտակը՝ ուղղաձիգներ, հորիզոնականներ, անկյունագծեր: ճանաչի խաղաքարերը և կարողանա դրանք ճիշտ դասավորել շախմատի խաղատախտակին:

**Վերջնարդյունք՝**

Պատմել դրվագներ շախմատի ստեղծման մասին, անվանել և ցուցադրել շախմատի ցուցատախտակը, խաղաքարերը։

 Բ մակարդակ

 2․1 Կարողանա բոլոր ֆիգուրներով ճիշտ քայլել:

2․2 Իմանա շախմատ խաղի նպատակը, խաղաքարերի մոտավոր արժեքները:

 2․3 Կարողանա ճիշտ փոխատեղում կատարել:

2․4 Իմանա զինվորի քայլը՝ վերցնել անցման ժամանակ:

2.5 Կարողանա զինվորը փոխարկել որևէ ֆիգուրով:

2․6 Կարողանա մեկ քայլից մատ կատարել:

**Վերջնարդյունք՝**

Արդյունքում ունենա շախմատային կարգ ունեցողի գիտելիքներ: Իմանա շախմատի խաղատախտակի բոլոր դաշտերի անվանումները: Կարողանա մատ անել մեկ թագուհով և երկու նավակով:

Գ․ մակարդակ

3․1 Իմանա քայլի գրանցումը:

3․2 Իմանա մանկական մատերը:

3.3 Իմանա պարզագույն վերջնխաղեր:

**Վերջնարդյունք՝**

Շախմատային խաղի կառուցվածքային միավորների, դրանց կապակցվածության գործառույթների գիտակցված կիրառման ամբողջականության ապահովում։

Արժեքային համակարգ

Շախմատի ուսումնասիրման շնորհիվ սովորողը պետք է՝

 - Գիտակցի և արժևորի շախմատի դերը երևակայության, տրամաբանական մտածողության, կամային որակների, դժվարին իրավիճակներում կողմնորոշվելու կարողությունների ձևավորման և զարգացման գործում,

 -Գնահատի արդարությունն ու ազնվությունը,

-Կարևորի ուշադիր և կենտրոնացված աշխատանքը,

-Գիտակցի համագործակցված աշխատանքի կարևորությունը:

Այսօր յուրաքանչյուր ուսուցչի համար կարևոր է թե՝ ինչպես ընդգրկել սովորողներին կրթական և ճանաչողական ստեղծագործական գործունեության մեջ, որպեսզի նրանք «հայտնաբերեն» երևույթների և գործընթացների նոր հատկություններ և փոխհարաբերություններ, և չակնակալեն կամ չընդունեն դրանք ուսուցչից պատրաստի ձևով:

Ուսուցչի գործունեության հիմնական նպատակը վերջնարդյունքի իրականացման գաղափարն է ։ Այդ համատեքստում հանրակրթական դպրոցի կարևորագույն նպատակ է դառնում ոչ թե սովորողների «գիտելիքներ ձեռք բերելը» այլ` հմտություններ ձևավորելը, ինչը սովորողներին հնարավորություն է տալիս ինքնուրույն հայթայթել անհրաժեշտ տեղեկատվությունը: Ոսումնասիրելով կրթական համակարգի փորձը և իմ սեփական եզրակացությունը, հասսկացա որ սովորողները տարբեր են, ունեն ուսումնական հմտությունների ձևավորման տարբեր մակարդակներ՝ տարբեր գիտելիքներ, կարողություններ ու հմտություններ։ Տարբեր են նաև նրանց ուսումնառության ոճերը: Նոր չափորոշիչներով ամրագրված կարողությունների ու հմտությունների առնվազն նվազագույն մակարդակը ապահովելու համար իմ դասավանդած 2-4 դասարանում առանձնացրել եմ սովորողներ, որոնք ունեն զարգացած կարողություններ, բարձր առաջադիմություն, որոնք առանց ուսուցչի կարող են նոր թեման յուրացնել, լուծել շախմատային տրամագրեր , և կան աշակերտներ, որոնք ունեն ավելի թույլ կարողություններ և հետ են մնում մյուսներից ։ Ես փորձել եմ մշակել մեխանիզմ, որպեսզի ապահովվի տվյալ դասարանի բոլոր աշակերտների առաջընթացը: Առավել առաջադիմող աշակերտների համար կապահովվի ինքնուրույն ուսումնառություն: Նրանց համար նախապես կմշակվեն համապատասխան առաջադրանքներ, կտրվեն հանձնարարություններ, իսկ հետ մնացող սովորողները կքայլեն ուսուցչի հետ համընթաց: Դա հնարավորություն կտա առավել մեծ ուշադրություն դարձնել նրանց կարիքներին: Նոր չափորոշիչների հիմքում ընկած է զարգացնել տարրական դպրոցում սովորողների՝ փոփոխվող, ոչ ստանդարտ իրավիճակներում կողմնորոշվելու, դրանք գնահատելու և լուծման ուղիներ ու տարբերակներ գտնելու կարողությունները, խթանել նրանց որոնողական գործունեությունը, զարգացնել բազմատարբերակային (դիվերգենտ), այլընտրանքային, քննադատական և ստեղծագործական մտածողությունը ։

**Հետազոտության նպատակը**

1․ նվազագույն պահանջների յուրացման ապահովումը սովորողների կողմիկրթական չափորոշիրներով ամրագրված գիտելիքների, կարողությունների, հմտությունների առնվազնց «Ինչպես ուսուցանել»:

2․Գիտելիքների, կարողությունների և հմտությունների առնվազն նվազագույն պահանջների ապահովումը սովորողների կողմից կազմակերպել այնպես, որ առաջընթաց արձանագրեն բոլոր սովորողները։

**Հետազոտական հարցեր**

1․Ինչպե՞ս կազմակերպել ուսուցումը, որպեսզի ապահովի գիտելիքների, կարողությունների և հմտությունների առնվազն նվազագույն պահանջների ապահովումը սովորողների կողմից։

2․ Ի՞նչ մեթոդների և ուսումնառության ոճերի կիրառումը կհանգեցնի գիտելիքների, կարողությունների և հմտությունների առնվազն նվազագույն չափորոշչային պահանջների ապահովմանը։

3․ Ինչպե՞ս հասնել ցանկալի վերջնարդյունքի։

**Հետազոտության մեթոդ**

1․ Տարբերակված ուսուցման մեթոդ

Տարբերակված ուսուցումը թույլ է տալիս ուսումնական պրոցեսը կազմակերպել՝ հաշվի առնելով անձի անհատական առանձնահատկությունները:

Այն ապահովում է բոլոր աշակերտների կողմից կրթության բովանդակության յուրացումը: Այդ տիպի կրթության կազմակերպման դեպքում սովորողների յուրաքանչյուր խումբ, որոնք ունեն նման անհատական առանձնահատկություններ, գնում են իրենց ճանապարհով: Տարբերակված ուսուցման պայմաններում ուսուցման պրոցեսը մաքսիմալ ձևով մոտեցվում է երեխաների ճանաչողական պահանջմունքներին և անհատական առանձնահատկություններին:

Տարբերակումը բնորոշվում է սովորողների այնպիսի խմբերի ստեղծումով, որտեղ գործունեության նպատակը, բովանդակությունը, մեթոդները, ձևերն ու արդյունքները տարբերվում են:Տարբերակված ուսուցումն իրականացվում է 3 հիմնական փուլերով.

 1, ճանաչել յուրաքանչյուր սովորողի անհատական առանձնահատկությունները,

 2.խմբավորել սովորողներին ըստ իրենց անհատական առանձնահատկությունների

 3. տարբերակել յուրաքանչյուր խմբի ուսումնական գործընթացը:

**Փորձնական հետազոտություն**

Սովորաբար դասարանները բաղկացած են անհավասար զարգացման և պատրաստվածության աստիճանի, տարբեր շահերի եւ ուսուցման նկատմամբ տարբեր վերաբերմունք ունեցող աշակերտներից: Ուսուցիչը պետք է դասին ստեղծի այնպիսի պայմաններ, որ յուրաքանչյուր աշակերտի մոտ առաջընթաց ապահովվի: Ինձ թվում է, որ այս ամենին կարելի է հանգել տարբերակված եւ ինքնուրույն ուսումնառություն ապահովելով: Տարբերակված ուսուցման ժամանակ լավ են զգում եւ ուժեղ, եւ թույլ աշակերտները: Նման մոտեցումը նպաստավոր պայմաններ է ստեղծում սովորողի զարգացման համար եւ նպաստում է նրանց կրթության որակի բարձրացմանը: Հակառակ դեպքում, մեկը ջանք չի գործադրի սովորելու համար եւ չի զարգացնի պոտենցիալները, մյուսը` չհաղթահարելով, կզգա մշտական նվաստացում, ամեն քայլին` անբավարարություն, մտավոր վախ, ինչը կհանգեցնի զզվանք շախմատ առարկայի նկատմամբ: Առաջադրանքը պետք է մշակված լինի տվյալ սովորողների կարիքներին համապատասխան ։ Շիրշիկովայի (Ширшикова 2011) աշխատանքում առանձնացված է տարբերակման համեմատաբար հավասար մակարդակների երեք ուսումնական խմբեր: Խմբերը ձևավորելիս առաջնորդվել եմ նրա առաջարկած սկզբունքով:

**Խումբ Ա** աշակերտներ, ովքեր ունեն ցածր առաջադիմություն, ովքեր նոր նյութի ուսուցման ընթացքում զգում են որոշակի դժվարություններ, շատ դեպքերում, լրացուցիչ պարզաբանման կարիք ունեն, բավարար արդյունքներին են հասնում բավականաչափ երկարատեւ ուսուցումից հետո միայն, ինքնուրույն տրամագրեր լուծել չեն կարողանում: Այս խմբի աշակերտները (համեմատաբար թույլ զարգացած կարողություններով) ունեն ծրագրային բացթողումներ, ինքնուրույն կարող են կատարել հեշտ խնդիրի 1-2 քայլերը, ավելի բարդ խնդիրների ժամանակ չեն կողմնորոշվում, չեն կարող գտնել տրված և փնտրվող հնարքների միջև կապերը, չեն գտնում խնդիրների լուծման առանցքային կետերը: Այստեղ այն աշակերտներն են, ովքեր անցյալ տարիներին կամ հիվանդության հետեւանքով հաճախակի բացակայել են, կամ ովքեր մշտապես վատ են պատրաստվել դասերին: Այստեղ կան նաև այնպիսի աշակերտներ, ովքեր կարող են շատ արագ ավելի բարձր արդյունքների հասնել:

**Խումբ Բ** աշակերտներ, ովքեր միջին տեմպով առաջընթաց են ապահովում, կարող են ստանդարտից փոփոխված կամ առավել բարդությամբ խնդիրների լուծումները ինքնուրույն գտնել, հենվելով ուսուցչի առաջնորդության վրա: Այս խմբի աշակերտները ( միջին ) ունեն ծրագրային նյութի բավարար գիտելիքներ եւ դրանք կարող են օգտագործել մատ մեկ քայլից խնդիրներ լուծելու ժամանակ:

**Խումբ Գ** («առավել հաջող ուսումնառություն իրականացրած») աշակերտներ, ովքեր արագ են ընկալում, կարող են ստանդարտից փոփոխված կամ առավել բարդությամբ 10 տրամագրերի լուծումները ինքնուրույն գտնել, օգտագործելով լուծման մի քանի հայտնի մարտավարական հնարքներ: